Решение на Общия съд от 28 април 2021 г. — France Agro/EUIPO – Chafay (Choumicha Saveurs)
(Дело T-311/20)1
(Марка на Европейския съюз — Производство за обявяване на недействителност — Фигуративна марка на Европейския съюз „Choumicha Saveurs“ — Абсолютно основание за отказ — Недобросъвестност — Обявяване на недействителност — Член 52, параграф 1, буква б) от Регламент (ЕО) № 207/2009 (понастоящем член 59, параграф 1, буква б) от Регламент (ЕС) 2017/1001)
Език на производството: френски
Страни
Жалбоподател: France Agro (Авиньон, Франция) (представител: C. de Haas, адвокат)
Ответник: Служба на Европейския съюз за интелектуална собственост (представители: A Folliard-Monguiral и V. Ruzek)
Друга страна в производството пред апелативния състав на EUIPO, встъпила в производството пред Общия съд: Choumicha Chafay (Казабланка, Мароко) (представител: B. Lafont, адвокат)
Предмет
Жалба срещу решението на пети апелативен състав на EUIPO от 9 март 2020 г. (преписка R 1621/2019-5), постановено в производство за обявяване на недействителност със страни г-жа Chafay и France Agro
Диспозитив
Отхвърля жалбата.
Осъжда France Agro да заплати съдебните разноски.
____________
1 ОВ C 240, 20.7.2020 г.